Þingræður haldnar á Alþingi Íslendinga

Ráðherra: Jeg leyfi mjer hjermeð að leggja fyrir hina háttv. deild í dag 14 af þeim frumvörpum, sem Hans Hátign konungurinn hefur samþykt að lögð yrðu fyrir þingið sem stjórnarfrumvörp. Það er tilgangslaust, að segja mikið um frumvörpin nú, þar sem nánari grein er gerð fyrir þeim í athugasemdum aftan við hvert einstakt frumvarp, og mun jeg heldur taka fram það, er þurfa þykir, þegar hvert frumvarp kemur fyrir til umræðu síðar. Frumvörp þau er jeg legg nú fyrir eru: Frv. til siglingarlaga, - - laga um sjóðdóma og rjettarfar í - - sjómálum, - - sparisjóði, - - hagstofu Íslands, - - vatnsveitingar, - - ábyrgðarfjelög, - - breyting á lögum 22. okt. 1912 um ritsíma og talsímakerfi Íslands. - - breyting á lögum nr. 39, 10 nóv. 1903 um leynilegar kosningar og hlutfallskosningar til bæjarstjórnar í kaupstöðum, - - mannskaðaskýrslur og rannsókn á fundnum líkum, - - breyting á og viðauka við tilskipun 15. ág.1832, 15. gr., - - breyting á lögum nr. 32, 20. okt. 1905 um málaflutningsmenn við landsyfirdóminn í Reykjavík, - - breyting á lögum nr. 30, 16. nóv. 1907, um lán úr landssjóði til bygginga íbúðarhúsa á prestssetrum landsins, - - ný nöfn manna og ættarnöfn, - - nafnbreytingar og ný nöfn á býlum. deg vil biðja háttv. deild, að taka mál þessi til meðferðar, og hæstv. forseta, að taka þau á dagskrá. 2. Ruðning úr landsdómi.



Það getur orðið dálítið seinlegt verk að framkvæma þessa ruðningu; það er bezt að gera það með því móti, að þingmenn afhendi forseta hinn prentaða lista yfir dómendurna, þannig, að þeir setja kross við nöfn þeirra manna, er þeir vilja ryðja úr dómnum.



Mjer finst þessi aðferð ekki fljótari en almenn kosning, nema þingmenn bafi tekið sig saman fyrirfram Það hefði verið bezt, að þingmenn hefðu komið sjer saman um það á dagskrárfundi, hverjum ætti að ryðja úr dóminum. Það verður nokkuð seinlegt að lesa upp 13 seðla með 24 nöfnum hvern þeirra.



Jeg skal geta þess, að jeg hef talað við marga háttv. deildarmenn, og höfum við komið okkur saman um þetta. Jeg hefi vitanlega ekki talað við alla þingmennina, enda engin skylda borið til þess. Mjer finst þetta eiginlega eini vegurinn, sem hægt sje að framkvæma þetta á.

Forseti: Mjer finst þetta mjög einfalt mál, svo framarlega sem þingmenn hafa komið sjer saman um, hverjum þeir ryðja úr dóminum. Jeg skal ef menn óska, gefa fundarhlje svo háttv. þingmenn geti athugað málið og undirbúið það. Ef menn eru tilbúnir, verður gengið til atkvæða á þann hátt, er háttv. 3. kgk þingm. lagði til. Úr dóminum var rutt með samhljóða atkvæum 24 mönnum, og voru það þessir Halldór Jónsson umboðsmaður, Vík, Björgvin Vigfússon sýslumaður, Efrahvoli, Jón Bergsteinsson, Torfastöðum, Sigurður Guðmundsson, Selalæk, Gunnlaugur Þorsteinsson, Kiðjabergi, Björn Bjarnarson, Brekku, Ögmundur Sigurðsson skólastjóri, Flensborg. Kristleifur Þorsteinsson, Stóra-Kroppi, Ingólfur Jónsson kaupmaður, Stykkishólmi, Bjarni Jensson, Ásgarði, Benedikt Magnússon, Tjaldanesi, Friðrik Bjarnason hreppstjóri, Mýrum, K Kolbeinn Jakobsson, Unaðsdal, Páll Ólafsson prófastur, Vatnsfirði, Benóní Jónasson, Laxárdal, Páll Leví, Heggstöðum, Júlíus Ólafsson, Hólshúsum, Jón Jónsson, Hvanná, Sölvi Vigfússon, Arnheiðarstöðum, Jón Guðmundsson prófastur, Nesi, Gunnar Pálsson hreppstjóri, Ketilsstöðum, G. Eggerz sýslumaður, Eskifirði, Þórarinn Sigurðsson, Stórulág, Bjarni Jónsson útibústjóri, Akureyri.